stanford-oval/wikipedia huggingface dataset:
גליטר פורס דוקי דוקי
תקציר העלילה

בממלכת ספלנדוריוס חיים בשלווה ובאושר תושבי העיר, ובניהם גליטר ספייד. החיים של התושבים השתנו כאשר המרסנרים המרושעים פלשו לממלכה והפכו את לבבות האנשים לדיסטיינים אפלים. הנסיכה מארי אנגליקה שלחה לכדור הארץ שלושה פיקסים כדי לגייס את הגליטר פורס שיצילו את ספלנדוריוס. קיפי, הפיקסית הורודה, מוצאת תלמידת תיכון בשם מאיה והופכת אותה לגליטר הארט. רורי, הפיקסי הכחול, מוצא את חברתה של מאיה, רייצ'ל, והופך אותה לגליטר דאימונד. לאנס, הפיקסי הצהוב, מוצא את קלרה, ילדה עשירה שמשפחתה מחזיקה בבעלותה את מגדלי קלובר, והופך אותה לגליטר קלובר. בהמשך הסדרה, הבנות מגלות שכוכבת הפופ, מקנזי מאק, היא גליטר ספייד שבמקור באה מספלנדוריוס והייתה שומרת ראשה של הנסיכה. אחרי שהנסיכה נעלמה היא ברחה לכדור הארץ כדי להקים את הגליטר פורס, להציל את ספלנדוריוס ולמצוא את הנסיכה. ארבע הבנות מכירות את רג'ינה, הטוענת שהיא הבת של המלך מרסנר ומשרתת את שלישית המרסנרים. בהתחלה רג'ינה היא אויבת של הבנות, אך בפרק 15 היא עוזרת להן למצוא את הנסיכה הכלואה בתוך גוש הקרח ועוזרת בשיחורר הנסיכה משבי המרסנרים.
לאחר שהתחברו עם רג'ינה, ומצאו את הנסיכה, רג'ינה מנסה להתחיל חיים חדשים בביתה של מאיה בכדור הארץ. בזמן שרג'ינה נמצאת בכדור הארץ, אבא שלה מופיע בחיזיון ומשתמש באנרגיה כדי לפתות אותה לחזור אליו בחזרה. מאיה שבורה מבגידתה של רג'ינה, אך אחרי שהיא פוגשת את נטלי, שמסתבר שהיא גליטר אייס, היא מתגברת על העצב שלה והיא וחברותיה משיגות את מראת הקריסטל, כלי נשק אגדי שבעבר היה שייך לגליטר פורס המקוריות בהנהגתה של גליטר אמפרס. המראה משדרגת את הכוחות של הגליטר פורס, והופכת אותן לחזקות יותר. לאחר מכן, רג'ינה שעדיין בהשפעת האנרגיה האפלה, משיגה את חנית האור, כלי הנשק השני שהיה שייך לנסיכה מארי אנגליקה. כלי נשק נוסף, כתר החוכמה המוזהב, מקבלת נטלי במתנה מג'וני, ארוסה של הנסיכה שגם נתן לגליטר פורס את כוחותיהן. הכתר מגלה לנטלי את האמת על מוצאה: המלך מרסנר הוא במקור אביה הביולוגי של הנסיכה שפיצלה את לבה לחלק החשוך (רג'ינה) ולחלק המאור (נטלי) ואילו התינוקת דינה היא הרוח של הנסיכה בעצמה. רג'ינה חוזרת לצד של הגליטר פורס, והן נכנסות לגופו של המלך מרסנר ומשחררות את מלך ספלנדוריוס שכלוא בתוכה, ולאחר מכן נאבקות בפרוטו מרסנר, אפלה שאותה הביסו הגליטר פורס המקוריות. לאחר שהן מנצחות, כדור הארץ וממלכת ספלנדוריוס מתאחדים, ורג'ינה ונטלי גדלות כבנותיו של מלך ספלנדוריוס שפרש מהמלוכה.
הדמויות > דמויות ראשיות

מאיה אידה - גליטר הארט - מאיה היא נשיאת מועצת התלמידים של בית הספר. היא תמיד מחפשת דרך לעזור לאחרים, ולעיתים קרובות עוזרת גם בלי לחשוב על ההשלכות. משפחתה היא בעלת מסעדה מקומית. צבע הבגדים שלה הוא ורוד.
רייצ'ל וודס - גליטר דיאמונד - חברתה הטובה ביותר של מאיה, מאז שעברה לגור בשכונה שלה לפני עשר שנים. רייצ'ל היא תלמידה מצטיינת. לעיתים קרובות היא מנסה למנוע ממאיה להשתגע. צבע הבגדים שלה הוא כחול.
קלרה יוצובה - גליטר קלובר - קלרה חברה של מאיה ורייצ'ל לאחר שהגנו עליה מפני בריונים. היא מגיעה ממשפחה עשירה שמחזיקה במגדלי קלובר ועסקים רבים בעיר. צבע הבגדים שלה הוא צהוב.
מקנזי מאק - גליטר ספייד - הגליטרית הראשונה שנראתה בסדרה. זמרת מפורסמת ומוצלחת. נחושה למצוא ולהציל את הנסיכה. צבע הבגדים שלה הוא סגול.
נטלי  מילר - גליטר אייס - הופיעה לראשונה בסיום עונה 1. בדרך כלל רגועה, שקטה וחכמה. לעיתים קרובות היא מתמרצת את הבנות להתחזק. היא החלק המואר של לבה של הנסיכה מארי אנגליקה. כשהיא בתור נטלי היא צעירה, כשהיא משתנה לגליטר אייס היא מתבגרת, שיערה נהפך לאדום וצבע הבגדים שלה הוא אדום.
הדמויות > דמויות ממלכת ספלנדוריוס

קיפי - פיקסית בצבע ורוד. הפיקסית של מאיה. בסוף הסדרה ראו אותה בצורת ילדה אנושית, בדומה לשינוי הצורה של דאבי.
רורי - פיקסי בצבע כחול. הפיקסי של רייצ'ל.
לאנס - פיקסי בצבע צהוב. הפיקסי של קלרה.
דאבי - פיקסית בצבע סגול. הפיקסית של מקנזי. מסוגלת להפוך לבת אדם ומשמשת כאמרגנית של מקנזי.
ג'וני - ארוסה של הנסיכה מארי אנגליקה. בסיום הסדרה הפך לנשיא ספלנדוריוס.
הנסיכה מארי אנגליקה - הנסיכה של ממלכת ספלנדוריוס. אוהבת את השירה של מקנזי, ומתייחסת אליה כאחות. לאחר שממלכת ספלנדוריוס נכבשה, הנסיכה פיצלה את לבה לחלק החשוך (רג'ינה) ולחלק המאור (נטלי), ונשמתה הפכה לתינוקת דינה.
דינה - תינוקת בעלת כנפיים שהגיעה מביצה. יש לה יכולות לעשות קסמים שונים. בעזרתה נטלי משנה צורה לגליטר אייס. דינה היא נשמתה של הנסיכה מארי אנגליקה.
הדמויות > דמויות מכדור הארץ

סבסטיאן - המשרת האישי של קלרה. הוא ג'נטלמן בעל זקן לבן גדול. הוא מכיר את הזהות הסודית של הבנות ומסייע להן שהן צריכות עזרה.
קנטארו אידה - אבא של מאיה. מנהל מסעדה מקומית.
איומי אידה - אמא של מאיה. מנהלת את ההזמנות במסעדה המשפחתית.
סוקיצ'י בנדו - סבא של מאיה. פעמים רבות מתווכח עם קנטארו מי טבח יותר טוב.
יוני סאוטום - תלמיד בבית הספר, חולם להיות נשיא מועצת התלמידים.
ריינה איצוטובושי - נערה עשירה ואויבתה של קלרה, אותה מכירה מגיל צעיר.
הדמויות > נבלים

איירה - ילד עם שיער קצר בצבע כחול לבן, בעל עיניים צהובות וכנפיים שחורות מאחורי האוזניים. הוא התאהב ברייצ'ל לאחר שטיפלה בו.
מארמו - אישה שתלטנית, בעלת שיער ארוך בצבע כחול לבן, עיניים צהובות וכנפיים מאחורי האוזניים.
דיסטיין - הגדרה לאנשים שהופכים למפלצות בגלל מחשבות אנוכיות בלבבותיהם.
בל - אדם מזוקן שעונד משקפי שמש ומוצץ בדרך כלל סוכריה על מקל. הרג את ליווה וגורה ולקח את כוחות האופל שלהם. בסיום הסדרה המלך פרוטו מרסנר השתלט על גופו, ולאחר שהשתחרר הפך לעכברוש / אוגר.
רג'ינה מילר - נערה שובבה, מפונקת ותובענית. היא החלק החשוך של לבה של הנסיכה מארי אנגליקה. בסיום הסדרה מתחברת לגליטר פורס.
המלך מרסנר - הוביל לפלישה לממלכת ספלנדוריוס שבה תושבים רבים הפכו לדיסטיין. הנסיכה מארי אנגליקה הפכה אותו לפסל. לקראת סוף הסדרה התברר שהוא אבא של הנסיכה, והוא הפך למלך מרסנר בעקבות פלישה של פרוטו מרסנר לגופו.
פרוטו מרסנר - ישות רעה שהייתה אטומה בתוך כתר החוכמה שהשתחררה על ידי אבא של הנסיכה. פרוטו מרסנר משתלט על גופו של אבא של הנסיכה והופך אותו למלך מרסנר. בסיום הסדרה הוא משתלט על גופו של בל. שהוא מבין שההיסטוריה תמיד חוזרת על עצמה, הוא החליט לוותר ולהעלים.
ליווה - איש מבוגר, חובש איפור וכובע עליון. הוא מדבר בשפה נשית. לאחר שהובס בקרב בכדור הארץ, בל הרג אותו ואת גורה.
גורה - גבר שרירי בעל שיניים חדות שאוהב לאכול הכל. לאחר שהובס בקרב בכדור הארץ, בל הרג אותו ואת ליווה.
המדבבים

הדיבוב של הסדרה נעשה באולפני NDG studio. במאי הדיבוב של הסדרה בעברית היו מאיה מיטלפונקט וראיה מנור.
| שם הדמות | מדבב/ת ביפנית | מדבב/ת באנגלית | מדבב/ת בעברית |
| --- | --- | --- | --- |
| מאיה אידה - גליטר הארט | היטומי נבטאם | דבי דריברי | מייה קדוש |
| רייצ'ל וודס - גליטר דיאמונד | מינאקו קוטובוקי | קסנדרה לי מוריס | טליה ברקאי |
| קלרה יוצובה - גליטר קלובר | מאי פוצ'יגאמי | מליסה פאן | ספיר דרמון |
| מקנזי מאק - גליטר ספייד | קנאקו מיאמוטו | סטפני שה | אלונה אלכסנדר |
| נטלי מילר - גליטר אייס | רי קוגימיה | אריקה לינבק | מאיה מיטלפונקט |
| קיפי | קומיקו נישהארה | טארה סנדס | מונה מור |
| רורי | יוקה טרסקי | סטפני שה | כנרת לימוני |
| לאנס | אייקה אוהשי | ברייס פפנברוק | סער בדישי |
| דאבי | יומי אוצ'יאמה | אריקה מנדז | טליה ברקאי |
| ג'וני | טאקאהירו סאקאראי | גראנט ג'ורג' | אורי זלצמן |
| הנסיכה מארי אנג'ליקה | יוקה אימאי | קייט היגינס | מאיה מיטלפונקט |
| דינה | יוקה אימאי | קייט היגינס | ספיר דרמון |
| איירה | מאיומי טנאקה | בנג'מין דיסקין | סער בדישי |
| מארמו | אטסוקו טנאקה | קרי קראנן | מונה מור |
| דיסטיין |  |  | מאיה מיטלפונקט, יורם יוספסברג |
| בל | קאזהירו יאמאג'י | ריי צ'ייס | יורם יוספסברג |
| רג'ינה | קומיקו ווטנאבה | ש'ראמי לייגי | מאיה מיטלפונקט |
| המלך מרסנר | הואץ' אוטסוקה |  | סער בדישי |
| פרוטו מרסנר | מסאמי איוואסאקי |  |  |
| ליווה | נובו טוויטה |  | אורי זלצמן |
| גורה | מסואו אמאדה |  | סער בדישי |
| סבסטיאן | איזו אויקאווה |  | אורי זלצמן |
| קנטארו אידה | נובאקי קנמיצו |  |  |
| ריינה איצוטובושי | היו-סאי |  |  |
פרקי הסדרה בגרסה האמריקאית > עונה 1

| מספר הפרק בסדרה | מספר הפרק בעונה | שם הפרק | שידור מקורי בנטפליקס ארצות הברית |
| --- | --- | --- | --- |
| 1 | 1 | הרפתקה חדשה | 18 באוגוסט 2017 |
| 2 | 2 | יהלום גולמי | 18 באוגוסט 2017 |
| 3 | 3 | שלוש, כולל קלרה | 18 באוגוסט 2017 |
| 4 | 4 | אור הזרקורים של גליטר | 18 באוגוסט 2017 |
| 5 | 5 | הספייד מספלנדוריוס | 18 באוגוסט 2017 |
| 6 | 6 | הדרך הביתה | 18 באוגוסט 2017 |
| 7 | 7 | הבייביסיטר הכושל | 18 באוגוסט 2017 |
| 8 | 8 | כוכבת-על בשכבה | 18 באוגוסט 2017 |
| 9 | 9 | עזרה מוגזמת | 18 באוגוסט 2017 |
| 10 | 10 | הנסיכה והוורד | 18 באוגוסט 2017 |
| 11 | 11 | אורות... מצלמה... הסחת דעת! | 18 באוגוסט 2017 |
| 12 | 12 | החברה-אויבת החדשה של מאיה | 18 באוגוסט 2017 |
| 13 | 13 | חזרתה של רג'ינה | 18 באוגוסט 2017 |
| 14 | 14 | בלגן הקריסטלים המלכותיים | 18 באוגוסט 2017 |
| 15 | 15 | בחזרה לספלנדוריוס | 18 באוגוסט 2017 |
פרקי הסדרה בגרסה האמריקאית > עונה 2

| מספר הפרק בסדרה | מספר הפרק בעונה | שם הפרק | שידור מקורי בנטפליקס ארצות הברית |
| --- | --- | --- | --- |
| 16 | 1 | חברים חדשים, אויבים ישנים | 10 בנובמבר 2017 |
| 17 | 2 | החוק הראשון של גליטר פורס! | 10 בנובמבר 2017 |
| 18 | 3 | מקנזי מאבדת את זה | 10 בנובמבר 2017 |
| 19 | 4 | אלו שמגינים עלייך | 10 בנובמבר 2017 |
| 20 | 5 | מחפשים חלום | 10 בנובמבר 2017 |
| 21 | 6 | חולשתה הסודית של אייס | 10 בנובמבר 2017 |
| 22 | 7 | מראת הקריסטל | 10 בנובמבר 2017 |
| 23 | 8 | האפלה מתקרבת | 10 בנובמבר 2017 |
| 24 | 9 | חנית האור | 10 בנובמבר 2017 |
| 25 | 10 | משמעותה של משפחה | 10 בנובמבר 2017 |
| 26 | 11 | כתר החוכמה המוזהב | 10 בנובמבר 2017 |
| 27 | 12 | סיפורה של ספלנדוריוס | 10 בנובמבר 2017 |
| 28 | 13 | תחילת הסוף | 10 בנובמבר 2017 |
| 29 | 14 | המלך שבפנים | 10 בנובמבר 2017 |
| 30 | 15 | הקרב האחרון | 10 בנובמבר 2017 |
מדיה > אנימה

הסדרה שודרה בערוץ בבעלות של "Asahi Broadcasting Corporation" ובתחנות "All-Nippon News Network" אחרות בין ה-3 בפברואר 2013 עד ה-26 בינואר 2014. Marvelous AQL הפיץ את הסדרה ב-DVD החל מה-29 במאי 2013, וב-Blu-ray החל מה-27 בספטמבר 2013.
חיים סבן הפיק גרסה אמריקאית לסדרה שמקצרת את 49 הפרקים ל-30. העונה הראשונה בעלת 15 פרקים הועלתה לנטפליקס ב-18 באוגוסט 2017, והעונה השנייה שגם בעלת 15 פרקים הועלתה לנטפליקס ב-10 בנובמבר 2017. בישראל הסדרה פורסמה בנטפליקס בשנת 2017, ולאחר מכן שודרה כעונה אחת בערוץ זום החל מה-7 בינואר 2018 עם קרדיטים בעברית. בנובמבר 2018 הסדרה הועלתה ל-HOT VOD Young יחד עם הסדרה "גליטר פורס".
מדיה > סרטים

סרט המבוסס על הסדרה בשם "DokiDoki! Precure the Movie: Memories for the Future" הופץ ב-26 באוקטובר 2013. הפסקול הרשמי של הסרט הופץ ב-23 באוקטובר 2013.
מדיה > מוזיקה

במהלך הסדרה יש 3 שירי נושא. שיר הפתיחה "Happy Go Lucky! DokiDoki! Precure" השומע במהלך כל הסדרה. עד פרק 26 שיר הסיום היה "Kono Sora no Mukō" ובשאר הפרקים שיר הסיום היה "Love Link". שירי הסיום בוצעו על ידי היטומי יושידה. אלבום שירי הסדרה הופץ ב-29 במאי 2013.
בגרסה האמריקאית שיר הפתיחה "Glitter Force: Doki Doki Theme Song" השומע במהלך כל הסדרה. בעונה הראשונה שיר הסיום היה "You And I", ובעונה השנייה שיר הסיום היה "L-O-V-E". בעברית שירי הסדרה לא דובבו, בשונה מהסדרה "גליטר פורס".
מדיה > מאנגה

עיבודים של מאנגה המבוססת על הסדרה פורסמו על ידי "Futago Kamikita" במגזין "Nakayoshi" של "Kodansha" החל ממרץ 2013 עד פברואר 2014.
מדיה > מוצרים

במהלך שידור הסדרה הופצו מוצרים שונים של הסדרה, בניהם שעונים, מעילי גשם, צעצועים ובובות.
מדיה > משחקי וידאו

הדמויות בסדרה מופיעות במשחק הריקודים "!PreCure All Stars: Everyone Gather Let's Dance" שפורסם ב-28 במרץ 2013. משחק המבוסס על הסדרה בשם "!Dokidoki! PreCure Narikiri Life" הופץ על ידי "Bandai" עבור נינטנדו 3DS ב-1 באוגוסט 2013.
ראו גם

גליטר פורס
הערות שוליים

↑  הודעה על פרסום הסדרה, עמוד הפייסבוק של ערוץ זום
↑  אלו הסדרות שיגיעו להוט בנובמבר 2018, בוריס אוליאנסקי, באתר Gadgety‏, 24 באוקטובר 2018
הרפתקאות פינוקיו (אנימה)

| --- | --- |
 
הרפתקאות פינוקיו
 סוגה:  קודומו, אנימה

 אנימה
 אורך פרק:  25 דק'
 במאי:  שוטרו הרה
 אולפני אנימציה:  Tatsunoko Productions
 רשת שידור:  יפן Fuji Television ישראל ערוץ 2
 מדבבים בשפה העברית:  עידו מוסרי, עמי מנדלמן, רונית כץ, אבשלום לוי, טל מוסרי, שרון מלמד
 תקופת שידור מקורית:  4 בינואר 1972 – 1 בינואר 1973
 מספר העונות:  1
 מספר הפרקים:  52
הרפתקאות פינוקיו (ביפנית: 樫の木モック; באנגלית: Saban's Adventures of Pinocchio) היא סדרת אנימה יפנית בת 52 פרקים, המבוססת על הספר "הרפתקאותיו של פינוקיו" מאת הסופר האיטלקי קרלו לורנציני, שנודע בשם העט שלו קרלו קולודי. הסדרה הופקה לטלוויזיה בשנת 1972, ושודרה בישראל בדיבוב עברי בערוץ 2 הניסיוני בשנת 1990 בהפצת סבן אנטרטיינמנט, אשר הפיצה את הסדרה בגרסאות מדובבות בעולם המערבי.
לסדרה הופק סרט ב-1993 באורך מלא אשר מקצר את הפרקים שלה, וסרט זה גם דובב לעברית ושודר בערוץ 2 ובחינוכית עם דיבוב שונה.
את שיר הפתיחה בגרסה העברית ביצעו שיר גוטליב וטל מוסרי.
צוות המדבבים בהפקת הדיבוב העברי

עידו מוסרי (פינוקיו)
עמי מנדלמן (סבא ג'פטו / ג'ימיני הצרצר/ השועל)
רונית כץ (הפיה הטובה של עץ האלון, הפיה הטובה שיצרה את פינוקיו / המספרת)
אבשלום לוי (מנהל התיאטרון / הסמור)
צוות המדבבים בהפקת הדיבוב העברי > הסרט משנת 1993

את הדיבוב לסרט ביים יעקב שם טוב והפיקה חסיה ורטהיים.
אור אזולאי (פינוקיו / אמא של מירל)
מיכאל הנגבי (ג'ימיני)
דב רייזר (ג'פטו / זיק הסמור / תוכי / אבא של מירל / דמויות שונות)
אורנה כץ (פיית האלון / אלבירה / איימי / דמויות שונות)
יהויכין פרידלנדר (רודי העכבר / בילי / דמויות שונות)
עמי טראוב (טריק השועל / חוטב עצים)
נחמן אשכנזי (זומפינו)
שמעון כהן (קולונל רשע / מיליונר / דמויות שונות)
עמי מנדלמן (דומינוס / קפטן רושי / דמויות שונות)
אורלי קטן (כלבת ים / סבתא של אלבירה / מירל / דמויות שונות)
האקלברי פין (אנימה)

| --- | --- |
 
האקלברי פין
 סוגה:  אנימה, הרפתקאות, קודומו

 אנימה
 במאי:  הירויושי מיצונובו טמאו קוהונאווה
 אולפני אנימציה:  Group TAC  Nippon Herald
 רשת שידור:  Fuji TV (יפן)
 מדבבים בשפה העברית:  מיכאל הנגבי, גיל זמק, דב רייזר, איציק סיידוף, סער בן יוסף, רותי הולצמן, עפרון אטקין
 תקופת שידור מקורית:  2 בינואר 1976 – 25 ביוני 1976
 מספר העונות:  1
 מספר הפרקים:  26
האקלברי פין (ביפנית: ハックルベリィの冒険) היא סדרת אנימה יפנית בת 26 פרקים שהופקה לטלוויזיה בשנת 1976 בהשראת הספר "הרפתקאותיו של האקלברי פין" מאת מארק טוויין.
בישראל הסדרה שודרה בטלוויזיה החינוכית בין השנים 1993–1994.
תקציר העלילה

עלילת הסדרה מתרחשת בשנות השלושים של המאה ה-19, בעיירה קטנה בדרום ארצות הברית לפני ביטול העבדות. העלילה מתחילה זמן קצר לאחר סיום המאורעות המתוארים בהרפתקאותיו של תום סויר.
אביו השתיין של האקלברי פין חוזר לעיירה, חוטף אותו וכולא אותו. האקלברי בורח וגורם לבריחתו להיראות כאילו נרצח על ידי כנופיית פושעים. הוא שט על רפסודה לאי הקרוב לעיירתו, שם הוא פוגש את ג'ים, עבד שחור שברח מגבירתו בסיועו של טום. בשל צירוף המקרים של רציחתו של האקלברי ובריחתו של ג'ים העיירה משתכנעת שג'ים רצח את האקלברי. ג'ים והאקלברי יוצאים למסע של בריחה וגילוי עצמי על גבי רפסודה לאורך נהר המיסיסיפי ובדרכם הם עוברים הרפתקאות רבות, ופוגשים באנשים שונים.
כוח ג'י (סדרת אנימציה)
עלילה

כוח ג'י כולל חמישה חברי צוות - מארק, ג'ייסון, הנסיכה, קיופ וטייני. 
כוח ג'י מגן על כדור הארץ מספקטרה ואויבי חלל אחרים. ספינת האם של הצוות נקראת - 'הפיניקס'.
גרסאות נוספות

בשנת 1985 רכשה חברת טרנר הזכויות לסדרה. בעקבות כך נערכה הסדרה מחדש, הפעם העריכה והדיבוב היו נאמנים יותר למקור היפני. בגלגול שלישי זה של הסדרה היא נקראה "ג'י פורס: מגיני החלל" (G-Force: Guardians of Space) וכללה 85 פרקים.
ביפן נוצרו עוד שתי סדרות המשך בשם "Gatchaman Fighter" אשר כללה 52 פרקים ו-"Gatchaman II" אשר כללה 48 פרקים.
בשנת 1996 רכש חיים סבן את הזכויות לסדרה וערך אותם מחדש ללא היכר תוך שהוא מוציא החוצה את רוב הקטעים האלימים ומשאיר 65 פרקים (מתוך 100). הסדרה שודרה באוסטרליה בלבד תחת השם "Eagle Riders" (רוכבי הנשרים).
מקרון 1

| --- | --- |
 
מקרון 1
 סוגה:  אנימה, מדע בדיוני, מכה
 יוצר:  חיים סבן

 אנימה
 אורך פרק:  25 דק'
 במאי:  נאיישו טונוגאווה
 תסריטאי:  רוברט ברון
 אולפני אנימציה:  Panmedia
 רשת שידור:  TV Tokyo (יפן) הערוץ הראשון, פוקס קידס (ישראל)
 מדבבים בשפה העברית:  שפרירה זכאי, אורי לוי, אבי פניני, נטע אורן, ניקו בר, אייל ברטונוב, יפה לני, שמעון כהן
 תקופת שידור מקורית:  1985 – 1986
 מספר העונות:  1
 מספר הפרקים:  79
מָקְרוֹן 1 (באנגלית: Macron 1) היא סדרת אנימה אשר שודרה בטלוויזיה בין השנים 1985–1986. הסדרה שודרה בערוץ הראשון בין השנים 1986–1987. הסדרה התמקדה בעיקר בצוות גיבורים מכדור הארץ אשר משתמשים ברובוט קרב ענקי (העונה לשם מקסטר-1) כדי להילחם ברובוטים מטעם ארגון גריפ אשר מתכוון לכבוש את הייקום.
יצירת הסדרה

הסדרה הייתה במקורה הכלאה בין שתי סדרות אנימה יפניות - "גושוֹגוּן" (יפנית: 戦国魔神ゴーショーグン) אשר נוצרה ב-1981, ו-"אקו דאי סקוסן סרונגל" (יפנית: 亜空大作戦スラングル) אשר נוצרה ב-1983. הזכויות לשתי הסדרות נרכשו על ידי חיים סבן, ובעקבות כך נערכו מחדש ואוחדו במטרה להתאימן לקהל המערבי. בסדרה המשולבת הופקו כ-26 פרקים. פסקול הסדרה הופק על ידי חיים סבן ושוקי לוי. את שיר הפתיחה בדיבוב לעברית ביצעו מוטי דיכנה וסימה עמיאל. את הפקת הגרסה העברית ביצעו סרטי רז בע"מ.
תקציר העלילה

בתחילת המאה ה-21, נוחת בסיביר מטאור. אביו של דני חוקר את המטאור ומגלה כי יש לו תכונות של טלמעתק וכי הוא קשור לידע ולכוח של היקום כולו. הוא וד"ר שרן בונים את בסיס מקרון 1 - ספינת חלל ענקית המסוגלת לבצע טלמעתק ולהגיע לכל מקום בעולם ואת הרובוט מקסטר 1. בתחילת המאה ה-26 טייס הניסוי דייוויד גלן מכדור הארץ מבצע ניסיון טלמעתק בחלליתו. הניסיון נכשל ודייוויד גלן מוצא את עצמו ביקום מקביל. היקום המקביל סובל ממלחמה מתמשכת שעורר ארגון גריפ המונהג בידי חשבז העושה שימוש במחשב העל "אוריון". ניסיון הטלמעתק גורם לקרע במרקם החלל ומאפשר לחשבז להגיע אל כדור הארץ. ארגון גריפ מנסה להשיג את טכנולוגיית הטלמעתק ואביו של דני מתאבד כדי למנוע זאת. דני שהתייתם זה מכבר מאימו נותר לבדו וד"ר שרן לוקח אותו תחת חסותו. חשבז מנצל את ההזדמנות כדי לנסות להשתלט על כדור הארץ, אך נתקל בהתנגדות מצד ד"ר שרן וצוות הטייסים שלו: סקוט, נלי וג'ייסון הנמצאים בבסיס מקרון. הצוות נלחם בכוחותיו של חשבז בעזרת רובוט לוחם ענק בשם "מקסטר 1״ ובעזרתו של דני, בנו הגאון של בונה בסיס מקרון.
פתיח הסדרה

כדור הארץ, השנה 2500. ניסיון טלמעתק נכשל וטייס הניסויים דויד גלן נזרק לחלל דרך מרכז הגלקסיה, שם הוא מגלה ייקום חלופי הנתון במלחמת חורמה נגד הרודן גריפ, בראש חילותיו עומד חשבז, הנעזר במחשב רב העוצמה, אוריון.
כשגלן פרץ בור במעטה החלל הוא אפשר בכך לחשבז וספינת המפקדה שלו לחדור ליקום שלנו לתפוס בו במאחז, בעוד אוריון נשאר מאחור כדי להמשיך בכיבושיו.
שני צוותים מוקמים כדי להדוף את המתקפות של גריפ, בכדור הארץ נלחם דוקטור שרן ואנשיו בחשבז ועושי דברו. ביקום החלופי מוביל הטייס גלן את המאבק בכוחות השחור.
ביחד הם מהווים את מקרון-1.
דמויות > הגיבורים

צוות כדור הארץ:
ד"ר שרן (מדובב על ידי אורי לוי) - מפקד בסיס מקרון. משמש כמנטור של צוות כדור הארץ וצוות בטא. משמש כאב רוחני לדני. חובש משקפיים ומעשן סיגרים לעיתים תכופות.
סקוט קלי (מדובב על ידי ניקו בר) - מטיס את יחידת הרגל של מקסטר.
נלי גיבסון (מדובבת על ידי שפרירה זכאי) - מטיסה את יחידת הראש של מקסטר והמפעילה שלו כאשר הוא מחובר. כל הבנים מאוהבים בה, אך היא שומרת אמונים לאהובה שנהרג, ובכך היא מסרבת להצעות החיזור של כל אחד.
ג'ייסון טמפלר (מדובב על ידי אייל ברטונוב) - מטיס את יחידת הגוף של מקסטר. חברו של דני.
דני ברגר (מדובב על ידי נטע אורן) - בנו הגאון של בונה בסיס מקרון. דני הוא בעצם חייזר המסוגל לתקשר עם מכונות. מעריץ את ג'ייסון.
צוות בטא (בייקום החלופי):
מייג'ור דייוויד גלן (מדובב על ידי שמעון כהן) - מפקד צוות בטא.
באנגו (מדובב על ידי אבי פניני) - טייס גדול ממדים העוטה שני אבנטים מוצלבים.
ונוס (מדובבת על ידי יפה גבאי/רותי הולצמן)
דין - (מדובב על ידי אייל ברטונוב) קצין הקשר של צוות בטא.
פלאש - (מדובב על ידי שמעון כהן) איש צוות ארוך שיער.
טכנולוגיה:
מקסטר 1 - רובוט מך ענק בעל שריון אימתני. כלי הטיס של נלי, סקוט וג'ייסון עוגנים בתוכו. מקסטר 1 מסוגל לשגר טילי אוויר-אוויר, לשלוף חרב לייזר או גרזן קרב דו-להבי. בעל תותח עצום היורה קרני לייזר. את רוב הקרבות שלו, מנהל מקסטר 1 מול הרובוטים שבונה ד"ר פריץ, הגאון המרושע.
מקסטר - כלי הטיס של נלי, סקוט וג'ייסון מסוגלים להתחבר לרובוט. קטן יותר ממקסטר 1, אשר נשלט על ידי נלי.
טלמעתק - יכולת ניווט מתקדמת המאפשרת לבסיס מקרון להגיע לכל מקום בעולם בזמן קצר.
הוגו (מדובב על ידי ניקו בר) - המחשב המרכזי של בסיס מקרון.
ND2 (מדובב על ידי אבי פניני) - הרובוט החונך והמגן של דני. חושש לעיתים תכופות לגורלו של דני.
דמויות > הנבלים

הרודן גריפ - ארגון רשע המנסה להשתלט על היקום המקביל, בו נלחמים צוות בטא.
חשבז (מדובב על ידי שמעון כהן) - מפקד כוחות האופל של ארגון גריפ. פניו אינם נראים לעולם מכיוון שהוא יושב על כס הנתון בצללים. הגיע מן היקום המקביל לכדור הארץ כדי להשתלט עליו.
הנסיך אהרן (מדובב על ידי אייל ברטונוב) - אסטרטג יפה תואר, אכזר ומבריק, בעל כישרון לתככים ומזימות. מריח ורד לעיתים תכופות ובעל חיבה ליין.
ד"ר פריץ (מדובב על ידי אייל ברטונוב) - מדען רשע וגאוני הבונה כלי נשק כדי להביס את צוות מקרון, כדוגמת הרובוט "המחסל".
קפטן בלייד (מדובב על ידי אבי פניני) - לוחם עז וסתום עין. מחזיק עורב היושב על כתפו.
לורד אורדן (מדובב על ידי אורי לוי) - לוחם מרושע בעל דמות המזכירה את פרנקנשטיין המרבה לאכול עופות.
אוריון - מחשב-על בדמות אנדרואיד השולט בכוחות הרשע ביקום המקביל וממשיך את כיבושיו של חשבז.
מדיות שונות

ב 1986 יצא אלבום מדבקות בהוצאת נירם הנקרא "מקרון 1"
ב-1987 כתבה הסופרת נירה רוסו ספר לילדים ולנוער הנקרא "מקרון 1 נגד חשבז והשלדונים" בהוצאת מודן הוצאה לאור.
הערות שוליים

↑  טלמעתק בלשון הסדרה הוא טלפורטציה
חבורת הצב המעופף

| --- | --- |
 
חבורת הצב המעופף
 סוגה:  אנימה, קודומו, פנטזיה

 אנימה
 אורך פרק:  25 דק'.
 אולפני אנימציה:  Nippon Animation
 רשת שידור:  יפן Yomiuri TV   ישראל ערוץ 2, הערוץ הראשון, ערוץ ג'וניור
 מדבבים בשפה העברית:  עודד מנשה, דנה מושקטבליט, יואב צפיר, יסמין גמליאל, מוטי דיכנה, תומר שרון, אורי הוכמן, עמי מנדלמן, מיכל נחמן, תאיר קידר, מיכאל עינב, יסמין עיון, עפרון אטקין, נורית בנאי קורן, דן קיזלר, גדי לוי, צביקה שוורצברג, ספיר דרמון, ענבל שכנר.
 תקופת שידור מקורית:  6 באוקטובר 1986 – 30 במרץ 1987
 מספר העונות:  1
 מספר הפרקים:  26
חבורת הצב המעופף (ביפנית: ボスコアドベンチャー, באנגלית: Bosco Adventure, "הרפתקאת בוסקו") היא סדרת אנימה יפנית בת 26 פרקים שהופקה לטלוויזיה ב-1986. הסדרה שודרה בישראל בערוץ הראשון בין השנים 1991 -1992 וכיום בערוץ ג'וניור.
הפרק האחרון דובב מחדש בשנת 2011 כאשר הוא נהיה פרק אבוד ולכן עשו ארכיון לשיר הפתיחה המקורי.
את שיר הפתיחה והסיום בגרסה העברית ביצעו מוטי דיכנה ויסמין גמליאל.
הסדרה מבוססת בחופשיות על סדרת ספרי הילדים Storie Del Bosco (סיפורי היער) של המאייר טוני וולף.
תקציר העלילה

ארץ המעיינות נכבשת בידי כוחות הרשע של מפלצת בשם סקורפיון לפני ליקוי החמה המלא המתקרב. על הנסיכה ליקי, להצליח לחזור לארץ המעיינות ולשבת על כס המלכות בטרם ליקוי החמה יתרחש - רק כך היא תשחרר כוח עצום אשר יהרוס את הכובשים. על מנת למנוע ממנה לעשות כן, היא נחטפה על ידי רשעים בספינה הנקראת "העקרב". קבוצת חיות מיער בוסקו יוצאות להשיב את ליקי הנסיכה לארץ המעיינות במסע בבלון מעופף בצורת צב.
החיות הללו עוזרות לליקי להתגבר על מכשולים שונים. בסופו של דבר ליקי מתיישבת על כס המלכות בזמן ואז קורים חזיונות מופלאים אשר במהלכן המפלצת סקורפיון מושמדת. ליקי משליכה את השרשרת שלה אל צוף הצפרדע. לבסוף ליקי מתאחדת עם המעיינות וכאשר החיות תוהות לאן היא נעלמה היא מספרת להם על כך שהיא התאחדה עם המעיינות אך רוחה ונשמתה נשארים איתם על ידי כך שהם שומרים את השרשרת שלה - השריד האחרון שנשאר ממנה.
דמויות ראשיות > הטובים

הנסיכה ליליאנה "ליקי": נסיכה אלפית, עדינה, נדיבה, ידידותית וטובת לב. מציגה אומץ לב, הקרבה עצמית למען הזולת ובדבריה משדרת תפיסות ליברליות ופמניסטיות
צוף הצפרדע: תושב צעיר של יער בוסקו. אמיץ, הרפתקני, חזק, מיומן ופיקח. מנהיג חבורת הצב המעופף (על אף שהוא מכחיש זאת). מאוהב בסתר בליקי.
טוטי הצב: הגאון של החבורה. טוטי עומד מאחורי כל מהלך של החבורה. הוא הממציא של כל העזרים המתקדמים בהם משתמשים החבורה.
קוטר הלוטרה: פחדן וביישן. טכנאי הבלון המעופף.
דמויות ראשיות > הרעים

שחור-איש: שכיר החרב של סקורפיון.
פנתר: עוזרו דמוי החתול של שחור-איש.
קרלוס: גמד. עוזרו של שחור-איש.
סרין: מפלצת מסתורית אשר השתלטה על ארץ המעיינות.
הנסיכה דמיה: בחורה מרושעת שמשתפת פעולה עם סקורפיון רק כדי להשיג את השלטון על ארץ המעיינות. היא תאבת שלטון וכח.
צוות המדבבים בהפקת הדיבוב העברי

בגרסה העברית המקורית השתתפו בדיבוב הדמויות:
עודד מנשה צוף
דנה מושקטבליט ליקי
יואב צפיר קוטר, סרין
יסמין גמליאל טוטי, הנסיכה דמיה
מוטי דיכנה שחור איש
תומר שרון פנתר
אורי הוכמן קרלוס
עמי מנדלמן מספר
דמויות אחרות: מיכל נחמן, תאיר קידר
רק הפרק האחרון של הסדרה דובב מחדש והשתתפו בדיבוב הדמויות:
מיכאל עינב צוף
יסמין עיון ליקי
עפרון אטקין קוטר, שחור איש
נורית בנאי קורן טוטי, הנסיכה דמיה
דן קיזלר פנתר
גדי לוי קרלוס
צביקה שוורצברג סרין
עמי מנדלמן מספר
דמויות אחרות: ספיר דרמון, ענבל שכנר
אגדות ילדים

| --- | --- |

הכרזה של הכרך ה-2 של הסדרה
 מבוסס על:  אגדות ילדים
 סוגה:  סדרת אנימציה, סדרת אנימה
 כותבים:  וינסטון ריצ'רד
 בימוי:  רוברט בארון
 מדבבים בעברית:  קובי מידן, אסף כחולי, גני תמיר, לימור רוזנר מוג'ה, עינת בן ישראל, רונית כץ, שמעון כהן
 ארץ מקור:  יפן יפן
 שפות:  יפנית (הסדרה דובבה לשפות נוספות, ביניהן אנגלית ועברית)
 מספר עונות:  1
 מספר פרקים:  14
 הפקה
 מפיק:  חיים סבן, שוקי לוי
 מפיקים בפועל:  חיים סבן
 חברת הפקה:  סבן אנטרטיינמנט
 הפצה:  סבן אנטרטיינמנט
 מוזיקה:  שוקי לוי
 אורך פרק:  12 דקות
 שידור
 רשת שידור בישראל:  ערוץ הילדים
 תקופת שידור מקורית:  1986–הווה
 תקופת שידור בישראל:  1991
אגדות ילדים (ביפנית: 世界童話アニメ全集, באנגלית: My Favorite Fairy Tales) היא סדרת אנימה יפנית משנת 1986, אשר בכל פרק מציגה סיפור אגדה שונה. הסדרה בוימה על ידי רוברט בארון, ונכתבה על ידי וינסטון ריצ'רד.
הסדרה הופצה במקור בשנת 1986 על ידי סבן אנטרטיינמנט ב-5 קלטות בתקן VHS. בישראל הסדרה הופצה לראשונה בדיבוב לעברית בקלטות בתקן VHS, ולאחר מכן בשנת 1991 שודרה בערוץ הילדים. לסדרה יש עונה אחת ו-14 פרקים באורך 12 דקות. שפת המקור של הסדרה היא יפנית.